Kuratóriumi ülés jegyzőkönyve 2026.
Jegyzőkönyv kuratóriumi ülésről
Amely készült a Mesterségek Iskolája Alapítvány 2026. április 13. napján 17 órai üléséről.
Jelen vannak:
Tarné Éder Marianna, a Kuratórium Elnöke
Lugosiné Doktor Alíz a Kuratórium tagja
Zsidai Alexandra Kuratórium tagja
Tar Viktória Kuratórium tagja
Laskovics Csilla Kuratórium tagja
Faragó Patrícia Kuratórium tagja
Tatár Gabriella Katalin Kuratórium tagja
Szabó János Kuratórium tagja
Vindics Péterné Kuratórium tagja
Kuruczné H Judit Kuratórium tagja
Vidáné Czifra Brigitta Kuratórium tagja
Ábriné Nagy Judit Igazgató, meghívott vendég
Kuratórium Elnöke üdvözli a megjelent kuratóriumi tagokat. Megállapítja, hogy a kuratóriumi ülés határozatképes.
A Kuratórium elnöke közli, hogy az ülésről jegyzőkönyv készül. A Kuratórium Elnöke javasolja a Kuratóriumnak, hogy jegyzőkönyvvezetőnek Kuruczné H Judit tagot válassza meg.
Az elnök ismerteti a tervezett napirendet:
1. A 2025-ös költségvetési év értékelése, Lugosiné Doktor Alíz könyvelő
    A 2026. évi irányzatok megbeszélése
2. Csokonai emlékplakettek odaítélése Tatár Gabriella Katalin
3. Egyéb
 
 
 
1. A 2025-ös költségvetési év értékelése, a 2026. évi irányzatok megbeszélése
Lugosiné Doktor Alíz ismerteti az alapítvány anyagi helyzetét. Kitér a számszaki dolgokra, tárgyi-, pénzeszközökre. Ismerteti, hogy a tárgyi- kisértékű eszközök pótlása folyamatos. Ezek tervezése nehéz feladat. Elmondja, hogy minden pénz a tanulók támogatására megy. Köszönetét fejezi ki a szülők anyagi támogatásáért.
Az alapítványi tagok 100%-ban elfogadták a beszámolót. (1. sz melléklet)
2. Csokonai emlékplakett odaítélése
Az alapítvány elnöke tájékoztatást ad a plakett adományozásának folyamatáról.
Tatár Gabriella Katalin tájékoztatja a Kuratóriumot a felterjesztett tanulókról.
12.a osztály 3 tanuló:
Nückler Dorina
Pethő Bertalan
Pál Réka
12. b osztály 3 tanuló:
Borbás Lili
Kollár Boglárka
Sárdi-Nagy Johanna
 
Az alapítvány meghallgatja a felterjesztés indoklását, megszavazza, hogy egy szavazással dönt a plakettek odaítéléséről.
Az előterjesztést a kuratórium tagjai 100%-ban támogatják.
3. Egyéb
Faragó Patrícia tájékoztatja a kuratóriumot bútor adomány tervezett érkezéséről (íróasztalok, szekrények, konténer fiókok).
Ábriné Nagy Judit tájékoztatja a Kuratóriumot a sportudvar elkészítésének támogatásáról, egyúttal megemlíti a dísztermi székek állapotát. Szóbahozza, hogy szükséges lenne az intézmény honlapjának korszerűsítése, kéri kuratórium tagjait, hogy keressenek lehetőségeket a megújításra. Elmondja, hogy felvette a kapcsolatot egy szülővel, aki felajánlotta iskolai padok felújítását.
4. Kuratórium elnöke megköszöni a részvételt és lezárja az ülést.
 
Budapest 2026. április 13.                                              Kuruczné H Judit
                                                                                      jegyzőkönyvvezető

